Nafarroako Parlamentuko Mahaiak, 2020ko maiatzaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, kulturaren eta kirolaren sektoreko autonomoentzako laguntzei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko maiatzaren 18an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

Batzordeak apirilaren 16an egindako bilkuran, Kultura eta Kiroleko kontseilari Rebeca Esnaola Bermejo andreak adierazi zuen 2 milioi euro ingurukoa izanen dela kulturako eta kiroleko sektoreari lotutako autonomoentzako laguntzen zenbatekoa.

Hori dela-eta, parlamentari naizen honek jakin nahi dut ea zer datutan oinarritzen den estimazio hori.

Iruñean, 2020ko maiatzaren 8an

Foru parlamentaria: Maiorga Ramírez Erro